Rezumatul Studiului 7 - Mica Apocalipsă – Matei 24 şi 25

1. **Matei 24: Semnele sfârşitului.**
   * **Mândria lumii.**
     + În Matei 24, Isus prezintă starea fizică, morală şi spirituală a lumii înainte de Revenirea Sa.
     + În mod obişnuit, putem găsi referinţe ale acestor fapte în ştirile de fiecare zi.
     + În ciuda dezvoltării tehnologice şi sociale, singura speranţă a unei lumi mai bune o avem în promisiunea lui Isus: „Mă voi întoarce” (Ioan 14:3).
   * **Înfruntarea opoziţiei.**
     + Înainte de sfârşit, semnalarea cu claritate a păcatului sau păzirea fidelă a poruncilor lui Dumnezeu va fi motiv de ură, persecuţie şi moarte (Matei 24:9).
     + Aceasta ne va determina confruntarea cu decizia de a ne abandona credinţa sau de a rămâne credincioşi. Să ne amintim: „Cine va rămâne statornic până la sfârşit va fi mântuit”.(Matei 24:13 VBRC 2013).
     + Conform cu Matei 7:24-27, cum pot rămâne statornic până la capăt?
   * **„Urâciunea pustiirii”.**
     + Daniel 9:27 prezintă Roma ca fiind cel care pustieşte şi poartă pe aripi urâciunile. Aceasta s-a împlinit în anul 70 d.H., prin profanarea oraşului Ierusalim şi chiar a templului.
     + Acest pasaj este o parte din explicaţia dată profeţiei din Daniel 8:11-14. împlinirea sa este dublă. Aşa cum Roma a profanat Ierusalimul, Roma Papală profanează lucrarea lui Isus în Sanctuarul ceresc.
2. **Matei 25: Pregătirea pentru Sfârşit.**
   * **Parabola celor zece fecioare.**
     + Cele zece fecioare reprezintă biserica pură, care se pregăteşte pentru reîntâlnirea cu Domnul ei.
     + Toate au Duhul Sfânt care le permite să fie mici lumini în această lume. Toate dorm la un moment dat al experienţei lor.
     + Doar când vine criza, apare diferenţa dintre ele. Cele care s-au conformat cu o relaţie superficială cu Dumnezeu, se văd incapabile să-şi păstreze lumina în această lume ostilă.
     + Cele care L-au pus pe Dumnezeu pe primul loc în vieţile lor, perseverează până la sfârşit.
   * **Parabola talanţilor.**
     + Duhul Sfânt ne dă gratuit fiecăruia din noi talanţii (darurile) pe care suntem capabili să le administrăm. El aşteaptă să îi punem în slujba celorlalţi, pentru ca, la întoarcere, să primească ceea ce este al său (noi) cu dobândă (aceia care au fost atinşi prin exercitarea darurilor noastre).